Szám:FMNÖ/1-5/2017.

**J e g y z ő k ö n y v**

**Készült:** a Fejér Megyei Német Területi Nemzetiségi Önkormányzat Közgyűlésének **2017. június 22-én 17.00 órakor** az önkormányzat hivatalos helyiségében (8000 Székesfehérvár, Petőfi u. 5. sz.) megtartott üléséről

**Jelen vannak**: Fehér Margit, Metzgerné Speier Katalin, Fuchs János, Erdeiné Négele Erzsébet képviselők

**továbbá**: Hedlicskáné Dóczi Judit jegyzőkönyv-vezető

**Fehér Margit – elnök:**

Köszöntötte a testület megjelent tagjait és a hivatal munkatársait. Megállapította, hogy a testület határozatképes, mert a 7 képviselőből 4 fő jelen van. Blaumann Helga és Stettner Attila képviselő jelezte távollétét az ülésről.

**Fehér Margit – elnök:**

Javasolta, hogy a képviselőtestület a jegyzőkönyv hitelesítői feladatokkal Erdeiné Négele Erzsébet képviselőt bízza meg.

Kérte a testület szavazatát a hitelesítő személyéről.

A testület 4 igen szavazattal, ellenszavazat és tartózkodás nélkül az alábbi határozatot hozta:

**Fejér Megyei Német Területi Nemzetiségi Önkormányzat**

**Közgyűlésének**

**23/2017. (VI.22.) számú**

**határozata**

**Jegyzőkönyv hitelesítő személyéről**

Fejér Megyei Német Területi Nemzetiségi Önkormányzat közgyűlése a jegyzőkönyv hitelesítési feladatokkal Erdiné Négele Erzsébet személyét bízta meg.

**Fehér Margit – elnök:**

Javasolta, hogy a közgyűlés a kiküldött meghívó szerinti napirendet fogadja el.

Egyéb javaslat nem lévén kérte a közgyűlés szavazatát az ülés napirendjéről.

A közgyűlés 4 igen szavazattal, ellenszavazat és tartózkodás nélkül a következő határozatot hozta:

**Fejér Megyei Német Területi Nemzetiségi Önkormányzat**

**Közgyűlésének**

**24/2017. (VI.22.) számú**

**határozata**

**A 2017. június 22-i ülés napirendjéről**

A Fejér Megyei Német Területi Nemzetiségi Önkormányzat közgyűlése a közgyűlés napirendjét az alábbiak szerint fogadta el:

1. Javaslat a megyében működő német nemzetiségi szervezetek és intézmények támogatására szóló felhívás elfogadására
2. Képviselők bejelentései, egyebek
3. **Javaslat a megyében működő német nemzetiségi szervezetek és intézmények támogatására szóló felhívás elfogadására**

**Fehér Margit – elnök:**

Ismertette, hogy az előterjesztés anyagai a képviselőknek kiküldésre kerültek.

**Hedlicskáné Dóczi Judit- jegyzőkönyvvezető:**

Elmondta, hogy Kovácsné Penzer Hajnalka kolléganő kidolgozta a támogatási szabályzatot és mellékleteit, valamint összeállította a felhívás szövegét is.

A szabályzat és igénylőlap összeállítása remények szerint egyszerűsíti és egyértelműsítheti a támogatási döntéseket, mindazonáltal igyekezett a hivatal nem túlszabályozni az igénylések és elszámolások rendszerét.

A kiküldött anyaghoz képest javasolta a szabályzat 1. § (2) bekezdés és 2. § 1. pont szövegéből kivenni a jogi személyiséggel nem rendelkező szervezetek szövegrészt, mivel a nem bejegyzett, törvényes képviselővel, bankszámlával nem rendelkező civil társaságok körének támogatása, finanszírozása és elszámoltatása a szervezetükre vonatkozó, fenti, kötetlen szabályozás miatt szinte kivitelezhetetlen. Hasonló, valamint adózási előírások miatt nem támogatható magánszemély sem.

A javaslattal a képviselők külön határozat hozatala nélkül egyetértettek.

**Fuchs János – képviselő:**

Felvetette, hogy a várható nagyszámú igénylésre és a célzott támogatási körre tekintettel vizsgálni kellene, hogy a pályázók létesítő okirataik szerint is végeznek-e nemzetiségi feladatellátást.

**Fehér Margit – elnök:**

Egyetértett ennek a ténynek a kontrollálásával, jelezve, hogy a civil szervezetek elektronikus nyilvántartásában ez részben ellenőrizhető.

**Erdeiné Négele Erzsébet – képviselő:**

Jelezte, hogy a közgyűlés tagjai széles körű ismeretséggel rendelkeznek az érintett civil szervezetek tevékenységével kapcsolatban, így kérdés felmerülése esetén informálódni lehet. Az intézmények esetében pedig alapító okirat ezt a tényt tartalmazza.

**Fuchs János –képviselő:**

Véleménye szerint ezt a kívánalmat már a kiírásnál kellene jelezni. Tény, hogy szigorítást jelent ez a feltétel, de véleménye szerint így szűrhető a pályázók köre, sőt a jövőre nézve motiválhatóak lesznek a civilek abban, hogy okiratuk módosításával, jogi formába öntve is vállalják a német nemzetiségi feladatellátást.

Az igénylőlapon nyilatkozat formájában javasolja ezt a tényt tisztázni.

**Hedlicskáné Dóczi Judit – jegyzőkönyvvezető:**

Jelezte, hogy amennyiben általánosan megfogalmazott elvárásként jelentkezik ez a támogatott szervezetekkel szemben, akkor ez a támogatási szabályzat 5. § (1) bekezdésébe beilleszthető illetve az igénylőlapon is feltüntethető azzal a szövegezéssel, hogy támogatásban az a támogatott részesülhet, aki létesítő, alapító okirata szerint ellát (az okirat tartalmaz) német nemzetiségi feladatellátás körébe tartozó tevékenységet.

**Metzgerné Speier Katalin – képviselő:**

Javasolta, hogy a nyári intézménybezárásokra tekintettel pályázatokat a szeptember elejéig lehessen benyújtani, és szeptember végén kerüljön sor az elbírálásra. A jövőre nézve javasolta, hogy a kiírás még a nyári intézményi szünet előtt szülessen meg, hogy legyen idő a szabadságolások miatt a pályázatok elkészítésére.

**Fehér Margit – elnök:**

Szeptember 4-ei benyújtási határidőt javasolt meghatározni és jelezte, hogy szeptember utolsó hetében – várhatóan szeptember 25-én – kerül sor az ülésre.

A felmerült javaslatokkal a képviselők külön határozat hozatala nélkül egyetértettek.

**Hedlicskáné Dóczi Judit – jegyzőkönyvvezető:**

Kérdésre válaszolva jelezte, hogy a költségvetésben mai nappal Egyéb működési célú támogatás államháztartáson kívülre címen előirányzatként 1.723.000 Ft áll rendelkezésre. A felhívás a szokásos rend szerint a nemzetiségi önkormányzatok elnökei részére kerül kiküldésre.

**Fehér Margit – elnök:**

Összefoglalta az elhangzott javaslatokat, majd szavazásra tette fel elsőként a támogatási szabályzat tervezetét azzal a két módosítással, hogy a szabályzat 1. § (2) bekezdés és a 2. §. 1. pont szövegéből kikerül a jogi személyiséggel nem rendelkező szervezetek szövegrész, továbbá szabályzat 5. § (1) bekezdésében illetve az igénylőlapon nyilatkozat formájában is feltüntetésre kerül az a szövegezés, hogy támogatásban az a támogatott részesülhet, aki létesítő, alapító okirata szerint ellát (az okirat tartalmaz) német nemzetiségi feladatellátás körébe tartozó tevékenységet.

Egyéb javaslat, hozzászólás nem lévén kérte a közgyűlés szavazatát a javaslatról.

A közgyűlés 4 igen szavazattal, ellenszavazat és tartózkodás nélkül a következő határozatot hozta:

**Fejér Megyei Német Területi Nemzetiségi Önkormányzat**

**Közgyűlésének**

**25/2017. (VI.22.) számú**

**határozata**

**A Fejér Megyei Német Területi Nemzetiségi Önkormányzat támogatási szabályzatának elfogadásáról**

A Fejér Megyei Német Területi Nemzetiségi Önkormányzat közgyűlése egyetért és elfogadja jelen határozat mellékletét képező „az államháztartáson kívüli, államháztartáson belüli források átvételének és átadásának szabályairól”szóló szabályzatot.

**Fehér Margit – elnök:**

Összefoglalta és szavazásra tette fel a pályázati felhívás tervezetét, azzal a kiegészítéssel, mely szerint a pályázatot szeptember 4-én 16.00 óráig lehet benyújtani olyan szervezet részéről, amely alapító okirata szerint ellát (az okirat tartalmaz) német nemzetiségi feladatellátás körébe tartozó tevékenységet.

Egyéb javaslat, hozzászólás nem lévén kérte a közgyűlés szavazatát a javaslatról.

A közgyűlés 4 igen szavazattal, ellenszavazat és tartózkodás nélkül a következő határozatot hozta:

**Fejér Megyei Német Területi Nemzetiségi Önkormányzat**

**Közgyűlésének**

**26/2017. (VI.22.) számú**

**határozata**

**Támogatási felhívás közzétételéről a Fejér megyében működő német nemzetiségi feladatokat (is) ellátó intézmények és civil szervezetek részére**

A Fejér Megyei Német Területi Nemzetiségi Önkormányzat Közgyűlése egyetért és elfogadja jelen határozat mellékletét képező támogatási felhívást a Fejér megyében működő német nemzetiségi feladatokat (is) ellátó intézmények és civil szervezetek részére.

A közgyűlés felkéri elnökét, hogy a támogatási felhívást és a támogatási szabályzatot a megyében működő német nemzetiségi önkormányzatok elnökeinek továbbítsa.

**Felelős:** Fehér Margit

 elnök

**Határidő**: 2017. július 1.

1. **Képviselők bejelentései, egyebek**

**Fehér Margit – elnök:**

Megköszönte a Mányi Nemzetiségi Nap megrendezését a szervezőknek. A nemzetiségi nap nagyon jól sikerült, színvonalas, látványos programot láthattak a résztvevők.

Felvetette, hogy a feladatalapú támogatás tervezett felhasználásról a szeptemberi közgyűlésen tárgyaljon a közgyűlés.

Egyéb napirendi pont, kérdés, észrevétel nem lévén megköszönte a képviselők munkáját és az ülést 18.00 órakor bezárta.

kmf.

**Fehér Margit Erdeiné Négele Erzsébet**

 elnök jkv. hitelesítő